‘মীতৈ ময়েক’ নত্রগা ‘কোনুং ময়েক’ হায়না খঙনরিবনি।  অদুগা মীয়াম্না চীনবুং ওইনা ঙাংনবা অমসুং অইবা ওইনসু ‘মীতৈ লোন’ হায়বা ৱাহৈ অসি য়াম্না তোয়না শীজিন্নরি।  অমবু ওইরবসু অমবু ওইরবসু মণিপুরী ঙাংবা মীওইশিংবু ‘মণিপুরী’ হায়না কৌনবসি চৎনৈ।  আসামিজ ঙাংবা মীবু ‘আসামিজ’, পাঞ্জাবী ঙাংববুনা ‘পাঞ্জাবী’ খাসি ঙাংববুনা ‘খাসী’ কৌনবসি মহৌশানি।  মরম অসিনা মপানগী মীনা মণিপুরী হায়না পাকশন্না খঙনরিবনি।  মসিমক চৎনগদবনি।
 মণিপুরদা লৈরিবা য়াম্না মপুং ওইরিবা খুনাই অসিবু ‘মণিপুরী’ হায়না কৌরিবনা নত্রগা অতৈ করি করম হায়না কৌনরিবা হায়ব’সিমক খন্ননিঙাই হীরম অমনি।  সরকারগী থোংদা খুনাই অমবু শক তাকপগী চৎনরিবা পাম্বৈ হায়রবদি সরকারনা পীবা কাষ্ট সার্টিফিকেন অসিমক্নি।  চেরোল অতৈ খরসু লৈগনি খল্লবসু পাম্বৈ অসিনদি য়াম্না হেন্না চৎনৈ।  মণিপুরদা লৈবা ফুরূপ খরা হায়বদি সাব কাষ্ট খরদি সিদ্যুল্ড কাষ্ট ওইদুনা লৈরে।
 লেমহৌরিবা অতৈ পূম্নমকসি ও. বি. সি কম্ম্যুনিটিনি হায়না সরকারনা শক খঙলবনি।  মণিপুরী ও. বি. সি.  লিষ্টতা লৈরিবা মওং অসি মৈতৈ, মীতৈ ( ইনক্লুদিং মীতৈ ব্রাহ্মিন, মৈতৈ/মীতৈ সনামহি এন্ড রাজকুমার), মৈতৈ পাঙল।  মসিদা ‘মৈতৈ’ হায়বসি ফুরূপ অমনি অদুগা ‘মীতৈ’ ফুরূপ অসিগী মনুং চন্না অতৈ সাব কাষ্টশিং অসি য়াওরিবনি।  অসিগুম্বা ফিরেপ অসিগী মতুং ইন্না ‘মণিপুরী’ হায়বসি কাষ্ট, কম্ম্যুনিটি ওইনা সার্টিফিকেট পীবদা য়াওররোই।  চম্নদং ৱারেং নচিংবা ইবদা নত্তনা সরকারগী চেরোলদা ‘মণিপুরী’ হায়বা ইবসি কদায় ফাওবা চৎনরিবা হায়বসি খঙজিনবা তারিবনি।
 আসামদদি ও. বি. সি কাঙলুপ খঙহনবদা ‘মণিপুরী’ (ইনক্লুদিং মণিপুরী ব্রাহ্মিন এ্যন্ড মণিপুরী মুসলিম) অদুগা ত্রিপুরাদনা ইচম চম্না ‘মণিপুরী’ হায়না খঙনরি।  অদুনা আসাম অমসুং ত্রিপুরা ষ্টেট অনীসিদদি ‘মণিপুরী’ হায়বা ৱাহৈ’সিমক ফুরূপ শক্তাকপগী মমিং ওইনা মীয়াম অমসুং সরকারগী মফমদা চৎনরি।  মণিপুরদদি লোনগী মিং খঙহনবদা ‘মণিপুরী হায়বসি পূম্নমক্তা চৎনৈ।  সরকারগী ওইবা স্কুল বোর্ড, হায়ার সেকেন্ডারী কাউন্সিল অমসুং ইউনিভার্সিটিদা ‘মণিপুরী লোল’ হায়না চৎনৈ।
 তৌইগুম্বসুং ময়েক্কী মিংদি মণিপুরী ময়েক কৌনদে।  ‘মীতৈ ময়েক’ নত্রগা ‘কোনুং ময়েক’ হায়না খঙনরিবনি।  অদুগা মীয়াম্না চীনবুং ওইনা ঙাংনবা অমসুং অইবা ওইনসু ‘মীতৈ লোন’ হায়বা ৱাহৈ অসি য়াম্না তোয়না শীজিন্নরি।  অমবু ওইরবসু অমবু ওইরবসু মণিপুরী ঙাংবা মীওইশিংবু ‘মণিপুরী’ হায়না কৌনবসি চৎনৈ।  আসামিজ ঙাংবা মীবু ‘আসামিজ’, পাঞ্জাবী ঙাংববুনা ‘পাঞ্জাবী’ খাসি ঙাংববুনা ‘খাসী’ কৌনবসি মহৌশানি।  মরম অসিনা মপানগী মীনা মণিপুরী হায়না পাকশন্না খঙনরিবনি।  মসিমক চৎনগদবনি।
 মণিপুরদতা নত্তনা আসাম, ত্রিপুরাদসু মণিপুরী খুনাইবু মীতৈ হায়না কৌনবা অমসুং ইনবসি য়াম্না মরাং কাইনা চৎনৈ।  হায়বদি অতোপ্পা খুনাইগা মরী লৈনবা নত্তবদা ঐখোয় মশেন ঙাংনরকপদদি ‘মীতৈ’ হায়বসি হেক্তমক লৈয়েংদগী থোক্লকই।  মতাং অসিদা পঞ্জনিংবদি ‘মণিপুরী’ হায়রিবা ৱাহৈ অসি থম্মোয় শোক্না খোইদাজনা শীজিন্নরিবসি ‘বিষ্ণুপ্রিয়া মণিপুরী’ কাঙলুপনি।  ‘মণিপুরী’ ৱাহৈ অসি মনিং নত্রগা মমাংদা তপশিনগনু হায়দুনা অথিংবা পীবদগী হাইকোর্ট, সুপ্রীম কোর্ট য়ৌখ্রবনি।  কেইস পুম্নমক্তা মখোয়না ঙমখ্রে হায়বা য়াই।
 বিষ্ণুপ্রিয়াদা মণিপুরী হায়রিবা মিংথোন অসি ফংননবগীদমক রেল লম্বী খৎপদগী পুলিশনা নোংমৈ কাপ্তুনা হাৎখ্রবী সুদেষ্ণা সিনহা শহিদ অমা ওইনা খংনরি।  মখোয়গী ঈ-পাউ খুদিংমক্তা ‘বিষ্ণুপ্রিয়া মণিপুরী’ হায়না ইবসি তঙাইফদনা চৎনৈ।  অদুবু লুরিবদি মখোয়গী মরক্তসু মখোয়গী পুৱারীগী অশেংবা খোঙ্গুল লীবা কাঙলুপ অমনা কন্না লাওরক্লিবদি মখোয়গী খুনাইগী মিং অদুদি ‘বিষ্ণুপুরিয়া’নি।  বিষ্ণুপুরদা লৈরম্বদগী বিষ্ণুপুরিয়া কৌবনি।  মখোয় ‘বিষ্ণুপ্রিয়া’ নত্তে, ‘মণিপুরী’সু নত্তে, অদুনা ‘বিষ্ণুপ্রিয়া মণিপুরী’ কৌবা য়ারোই হায়বনি।
 অদুমকপু থাগী মায়থোংদা মায়হিং থাংলবসু থাজগী মঙালনা মক্তনা ঙানবগুম ‘বিষ্ণুপ্রিয়া মণিপুরী’ হায়বসি সরকারগীদা অমসুং মীয়ামগী চনবুংদা অসুম কৌনরি।  করিগুম্বা ‘মৈতৈ’ নত্রগা ‘মীতৈ’ কৌনিংবশিংনা ঐখোয়সে ‘মণিপুরী কৌনিংদদুনা কৌদবদি মণিপুরীদি মাঙলোই।  মণিপুরদগী ‘মণিপুরী’ মাঙখ্রবসু বিষ্ণুপ্রিয়া মণিপুরীদা অসুম ‘মণিপুরী’ য়াওদুনা লৈখিগনি।  অদুনা নোংমা মণিপুরী কনানো হায়না হংনরকপদা বিষ্ণুপ্রিয়া মণিপুরীশিংনা ঐখোয়নি ‘মণিপুরী’ হায়বদু লাওরদুনা চোংথোরক্কনি।  মরম অসিনা মণিপুরী শক্তাক অসিবু মাঙহন্দনবগীদমক আসাম অমসুং ত্রিপুরদা লৈবা মণিপুরীশিংনা অমকপা লৈতনা ‘মণিপুরী’ হায়না ফোঙদোক্কদবনি অমসুং হায়দোক্কদবনি। 